تورکیه جمهوریتی ملی مدافعه وزیری خلوصی آقر, پیاده کوچ لری قوماندانی سترجنرال امید دوندار و هوایی کوچ لری قوماندانی سترجنرال حسن کیچیک یوز بیلن بیرگه سوریه نینگ ادلب منطقه سیده گی عملیات اوچون سوریه چیگره سی گه کیتدی.
آقر, سوریه رژیمی نینگ 33 عسکر نینگ شهید بولیشی گه سبب بولگن هوایی هجومی آرتیدن, تورکیه جمهوریتی جمهوررئیسی رجب طیب اردوغان باشچیلیگیده بولیب اوتگن "خوفسیزلیک ییغیلیشی" کیتیدن, پیاده و هوایی کوچ لری قوماندان لری بیلن بیرگه سوریه چیگره سی گه کیتگن.
ادلب ده گی فعالیت لرنینگ سوق و اداره ایتیلیاتگن تورکیه نینگ هتای ولایتیده جایلشگن تکتیک قومانده مرکزی گه بارگن آقر, سونگگی وضعیت بیلن علاقه لی معلومات آلیشی آرتیدن بویروق بیردی.
خلوصی آقر, اوشبو مرکز نینگ اوزیدن عملیات لر نی باشقرماقده.
آقر, 309 نفر سوریه رژیمی عسکری نینگ یوق قیلینگن لیگی نی بیلدیردی.
ملی مدافعه وزیری آقر, "خائنانه هجوم آرتیدن طیاره, پیلوت سیز طیاره لر و پیاده کوچ لری میزدن فایده لنگن حالتده رژیم نینگ 200 دن آرتیق هدفی آغیر بیر شکلده اوریلدی.  نتیجه ده 5 هلیکوپتر, 23 تانک, 23 توپ و اوبوس, بیر اس ای – 17, بیر اس ای- 22 هوایی مدافعه سیستمی, 309 رژیم عسکری یوق قیلیندی" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
